ML ออกหุ้นกู้เร่งระดมทุนชำระหนี้-ขายรายใหญ่ 21.23 เม.ย.นี้
ML ออกหุ้นกู้เร่งระดมทุนชำระหนี้-ขายรายใหญ่ 21.23 เม.ย.นี้โดยมี บล.เอเชีย พลัส กรุ๊ป โฮลดิ้งส์ เป็นผู้จัดการการจัดจำหน่ายหุ้นกู้ มูลค่าไม่เกิน 400 ล้านบาท อายุ 2 ปี อัตราดอกเบี้ยคงที่ร้อยละ 5.00 ต่อปี จ่ายดอกเบี้ยทุก 3 เดือนตลอดอายุหุ้นกู้
16 เม.ย. 2558

บริษัท ไมด้า ลิสซิ่ง จำกัด (มหาชน) หรือ ML ระบุว่า บริษัทยื่นแบบแสดงรายการข้อมูลเสนอขายหุ้นกู้ของบริษัท มูลค่าไม่เกิน 400 ล้านบาท อายุ 2 ปี อัตราดอกเบี้ยคงที่ร้อยละ 5.00 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้ผู้ลงทุนสถาบันและ/หรือ ผู้ลงทุนรายใหญ่ โดยเปิดให้จองระหว่างวันที่ 21-23 เมษายน 2558 โดยมี บล.เอเชีย พลัส กรุ๊ป โฮลดิ้งส์ เป็นผู้จัดการการจัดจำหน่ายหุ้นกู้
ขณะที่บริษัท ทริสเรทติ้ง จำกัด เมื่อวันที่ 5 กันยายน 2557 ได้จัดอันดับความน่าเชื่อถือของบริษัท” BBB-“แนวโน้มอันดับเครดิต Stable
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อชำระหนี้เดิมและใช้เป็นเงินทุนหมุนเวียนในการดำเนินงานของบริษัท